Uragan Izabela prešao preko velikog dijela Amerike - 2003-09-19
Najmanje 13 ljudi stradalo je, u raznim situacijama, tokom uraganske oluje Izabela i pričinjena je znatna šteta u nekoliko saveznih drž
Uragan Izabela je bio enormnih dimenzija. Direktor Nacionalnog Centra za Praćenje Uragana, Max Mayfield, kaže da se radilo o uzburkanoj vazdušnoj masi veličine Italije koja je, rotirajući se oko sopstvene ose, protutnjala preko Sjeverne Karoline, Virdžinije, Merilenda, Delavera i dijelova Zapadne Virdžinije i Pensilvanije.Samo na području Hamptona, odakle su ovi snimci, te Norfolka i Portsmoutha - bili su u direktnoj opasnosti i životi i imovina oko 250 hiljada ljudi koji žive direktno uz obalu. Bila je naredjena obavezna evakuacija. Visoki talasi i jaki udari uraganskog vjetra bili su tek jedan dio problema. Ogromna količina padavina podigla je nivo rijeka preko kritičnog nivoa i u unutrašnjosti, pa je Alexandria, nadomak Washingtona, jutros jako podsjećala na Veneciju. Voda se podigla veoma brzo.Kiša je samo rominjala, kad odjednom - pljus, i odjednom je sve poplivalo. Nekoliko ljudi je izašlo na ulicu i voda im je bila do grudi i držali su satove i dokumente iznad glava.., kaže John Keegan, stanovnik Alexandrije. Već danas oko podneva, voda je počela da se povlači, ali je šteta ogromna i ekipe procjenjuju štetu. Iako je u Washingtonu većina vladinih službi i danas, drugi dan za redom, zatvorena, predjsednik Bush je Sjevernu Karolinu i Virdžiniju proglasio područjima pogođenim katastrofom, omogućivši raspodjelu fondova za hitne slučajeve kako bi se pomoglo u naporima raščišćavanja. Naslonjen na Virdžiniju, i Washington je pretrpio jak udar oluje, ali je i poplava i rušenja drveća bilo manje nego se očekivalo. Najveći problem za većinu Amerikanaca koji žive na putu kojim je prošao uragan predstavlja prekid električnih vodova. Bez struje je ostalo više od 3 miliona ljudi duž atlantske obale, od Sjeverne Karoline do New Jerseya, gdje se Izabela upravo sada nalazi, već oslabljena, i ne zovemo je više uraganom nego tek tropskom nepogodom. Cestovni i željeznički saobraćaj se polako vraća u normalu, a na aerodromima još uvijek povremeno dolazi do odgađanja letova.Ljudi sa olakšanjem skidaju drvene ploče koje su pred uragan zakucavali na svoje prozore. Mi smo odlično prošli. Veoma sam sretna. Našla sam u svojoj bašti veliku odlomljenu granu, ali kuća mi je nedirnuta, djeca su mi bezbjedna ..kaže stanovnica Virginia Beach-a Joanne Valern. Mediji su jutros izvijestili da je u jednom od skloništa u Merilendu, u koja su bili smješteni evakuirani stanovnici - tokom najveće oluje - rodjena zdrava djevojčica. Iako je ovdje u Americi običaj da se uragani nazivaju ljudskim imenima - desi se i obrnuto. Novorodjena djevojčica je, po uraganu, dobila ime Izabela.